POLITIEKE NOTABOEK | Die RET-prinses wys haar ware nare kleure
HAAR ZUMA-ONDERROK HANG UIT
Ná 21 jaar as lid van die ANC se kabinet onder Thabo Mbeki, Kgalema Motlanthe, Jacob Zuma en Cyril Ramaphosa is Lindiwe Sisulu se skerp aanval op die status quo een stuk opportunistiese valsheid, skryf MAX DU PREEZ.
WALTER en Albertina Sisulu, naas Nelson Mandela ons twee mees gerespekteerde en geliefde struggle-veterane, het dié week in hulle grafte omgedraai.
Hulle dogter, Lindiwe, het haar in 'n militante meningsartikel vierkant agter die RET-faksie geskaar, kompleet met 'n skerp aanval op die Grondwet, die regbank en ANC-leiers – lees: Cyril Ramaphosa, hoewel sy nie sy naam noem nie.
Haar "critique" het saamgeval met die nasionale uitvoerende komitee (NUK) van die ANC se jaarlikse 8 Januarie-herdenkingsboodskap wat 'n heel ander toon gehad het – en tog is sy 'n lid van die einste NUK én 'n senior minister in die ANC-kabinet...